80

#### Um einstakar greinar frumvarpsins.

Um 1. gr. Ákvæðið innleiðir 1. mgr. 1. gr. UCITS og kveður á um gildissvið sem nær bæði til verð- bréfasjóða sem eru í rekstri og eru markaðssettir hér á landi og rekstrarfélaga verðbréfasjóða.

Um 2. gr. Ákvæðið kveður á um takmarkanir á gildissviði og innleiðir 3. gr. UCITS og 4. mgr. 1. gr. UCITS. A - d-liðir innleiða 3. gr. UCITS. Í d-lið er til að mynda átt við annars konar sjóði en verðbréfasjóði (UCITS) sem aðildarríki EES hafa heimilað að séu markaðssettir til almennings líkt og sérhæfðir sjóðir fyrir almenna fjárfesta (áður fjárfestingarsjóðir) hér á landi samkvæmt lögum um rekstraraðila sérhæfðra sjóða. E-liður ákvæðisins innleiðir 4. mgr. 1. gr. UCITS.

Um 3. gr. Ákvæðið felur í sér skilgreiningar hugtaka í samræmi við 2. gr. UCITS, þ.e. þær skilgrein- ingar sem nauðsynlegt þótti að taka upp við innleiðingu tilskipunarinnar í íslenskan rétt, auk annarra skilgreininga sem rétt þótti að hafa í lögunum. 1. tölul. kveður á um að skammstöfunin EES sé notuð í frumvarpinu yfir Evrópska efna- hagssvæðið. Að öðru leyti þarfnast ákvæðið ekki skýringa.

- 2. tölul. þarfnast ekki skýringa.

3. tölul. skilgreinir hugtakið eiginfjárgrunnur, sbr. l-lið 1. mgr. 2. gr. UCITS. Í nefndum staflið UCITS er vísað til eiginfjár skv. 1. þætti 2. kafla 5. bálks tilskipunar nr. 2006/48/EC en sú tilskipun hefur nú verið felld úr gildi innan ESB. Þá er í 6. mgr. 2. gr. UCITS varðandi skilgreiningu þessa vísað til 13. - 16. gr. tilskipunar 2006/49/EC. Þau ákvæði sem mæla nú fyrir um sömu atriði í gildandi Evrópurétti eru 25. - 88. gr. reglugerðar framkvæmdastjórnar ESB nr. 575/2013 (Capital Requirements Regulation, CRR). Þau ákvæði hafa verið innleidd í lögum um fjármálafyrirtæki og vísast því til þeirra laga. 4. tölul. skilgreinir hugtakið fjármálagerningur, sbr. t-lið 1. mgr. 2. gr. UCITS, sbr. lið 1) í 1. gr. UCITS V. Í nefndum staflið UCITS er vísað til gernings sem tilgreindur er í C-þætti I. viðauka tilskipunar Evrópuþingsins og ráðsins 2014/65/ESB (MiFID II). Viðkomandi ákvæði eru innleidd hér á landi með lögum um verðbréfaviðskipti og er því vísað til 2. gr. þeirra laga. 5. tölul. skilgreinir hugtakið framseljanleg verðbréf í skilningi frumvarps þessa, sbr. n-lið 1. mgr. 2. gr. UCITS. Í 35. lið aðfaraorða UCITS er kveðið á um að skilgreiningin eigi aðeins við um framseljanleg verðbréf í skilningi tilskipunarinnar og hafi ekki áhrif á aðrar skilgrein- ingar sem notast er við í landslögum. Því falli til að mynda hlutabréf og önnur hliðstæð verð- bréf útgefin af aðilum eins og byggingarfélögum og styrktarstofnunum þar sem ekki er hægt að flytja eignarhald bréfanna nema að útgefandi kaupi þau aftur, utan skilgreiningar tilskipun- arinnar. Í 7. mgr. 2. gr. UCITS er vísað til þess að aðferðir og gerningar sem vísað er til í 51. gr. UCITS falli utan skilgreiningarinnar. Ákvæði þetta er innleitt í 66. gr. frumvarps þessa og kveður á um afleiðuviðskipti. Í reglugerð nr. 1166/2013, um fjárfestingarheimildir verðbréfa- sjóða, innlausn, markaðssetningu erlendra sjóða og upplýsingagjöf, sem innleiðir tilskipun 2007/16/EB um framkvæmd tilskipunar ráðsins 85/611/EBE um sameiginlega fjárfestingu í framseljanlegum verðbréfum (UCITS) að því er varðar útskýringu á tilteknum skilgreiningum, eru nánari útskýringar á hugtaki þessu. 6. tölul. skilgreinir hugtakið gistiríki rekstrarfélags, sbr. d-lið 1. mgr. 2. gr. UCITS. 7. tölul. skilgreinir hugtakið gistiríki verðbréfasjóðs, sbr. f-lið 1. mgr. 2. gr. UCITS.